Taliadau Uniongyrchol – Cynorthwyydd Personol (Gofalwr)

Nifer Oriau yr Wythnos: 6 awr (3 awr fesul Cynorthwyydd Personol)

Cyfradd Fesul Awr: £12.00

Cynorthwywyr Personol sydd angen: x 2

Contract: Parhaol

Lleoliad: Glynebwy

**Am Daliadau Uniongyrchol**

Mae’r Cyngor yn darparu gofal cymdeithasol i bobl sydd angen cymorth yn eu cartref neu yn y gymuned a gallant ddewis derbyn eu cymorth mewn gwahanol ffyrdd. Un ffordd o wneud hyn yw i’r Cyngor roi’r arian (taliadau uniongyrchol) i’r person fel y gallant brynu eu cymorth eu hunain, y gallant ei ddefnyddio i gyflogi Cynorthwyydd Personol (gofalwr). **NI** chaiff y Cynorthwyydd Personol ei gyflogi gan yr Awdurdod Lleol ond gan y person (neu ei gynrychiolydd) sy’n derbyn gofal.

**Hysbyseb Swydd: Amdanaf I**

Rwy’n fachgen 7 oed sydd â diagnosis o Awtistiaeth ac anhwylder prosesu synhwyraidd.

Rwy’n dymuno cyflogi dau Gynorthwyydd Personol i helpu fy nghefnogi ar sail 2:1 i fynd allan i’r gymuned, am 6 awr yr wythnos (3 awr fesul Cynorthwyydd Personol) ar ddydd Sadwrn neu dydd Sul.

Rwy’n edrych am y bobl gywir i ddod yn Gynorthwywyr Personol i fi i fy nghefnogi a fy nghadw’n ddiogel pan af allan yn y gymuned. Rwyf angen pobl garedig, gofalgar, sydd â chydymdeimlad ac sy’n bwyllog ac yn hyderus.

Hoffwn i fy Nghynorthwywyr Personol barhau i gynyddu fy hyder pan af allan yn y gymuned ac i fy nghynorthwyo i ddatblygu fy sgiliau cymdeithasol, fy nghefnogi gydag ymwybyddiaeth gymdeithasol a fy annog i ddatblygu sgiliau annibynnol yn cynnwys diogelwch ffordd.

Ar ddyddiau gwlyb a glawog rwy’n mwynhau mynd i wahanol ganolfannau chwarae meddal ac wrth fy modd yn rhoi cynnig ar leoedd newydd gan fod hyn yn fy ngalluogi i losgi llawer o egni. Yn y tywydd cynhesach a sychach, rwy’n mwynhau pob gweithgaredd awyr agored tebyg i fynd i’r parc, golff gwirion a go-cartio.

Rwyf hefyd yn mwynhau mynd i amgueddfeydd ac ymweld â’r Pwll Mawr lle gallaf fynd dan ddaear.

Hoffwn gyfle i gymryd rhan mewn gweithgareddau hwyliog a chyffrous yn y gymuned gan sicrhau y caf fy nghadw’n ddiogel.

**Buddion**

* Gwisg hamddenol
* 5.6 wythnos o Dâl Gwyliau bob blwyddyn

**Gofynion – yr hyn sy’n bwysig i mi.**

* Mae angen i chi fod â’r gwerthoedd a’r ymddygiad cywir i weithio mewn gofal cymdeithasol.
* Mae’n rhaid i chi barchu fy mhreifatrwydd a gweithredu mewn modd proffesiynol bob amser.
* Mae’n rhaid i chi fod yn onest a dibynadwy.
* Mae’n rhaid i chi fod â thrwydded yrru lân a defnydd cerbyd.
* Mae’n rhaid i chi sicrhau fod yswiriant Busnes ar eich cerbyd.
* Mae’n rhaid i chi gael gwiriad DBS Estynedig ar gyfer y swydd hon (gall yr awdurdod lleol drefnu a thalu am hyn).

**Sut i Wneud Cais**

Os credwch mai chi yw’r person cywir i fy nghefnogi ond os hoffech fwy o wybodaeth cyn penderfynu gwneud cais am y swydd, cysylltwch â’r tîm Taliadau Uniongyrchol ar 01495 355265 gan nodi cyfeirnod **607107.**

Neu gallech anfon e-bost atom yn y cyfeiriad e-bost dilynol: directpayments@blaenau-gwent.gov.uk